ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

CTARAF ลดทุนเหลือ 9.9396 บาท
นางเสาวณีย์ ศรีสุวรรณกิจ รองกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย ในฐานะผู้จัดการกองทุนรวมสิทธิการเช่าอสังหาริมทรัพย์ โรงแรม และรีสอร์ตในเครือเซ็นทารา (CTARAF) เปิดเผยว่า เมื่อวันที่ 8 มี.ค. 2553 บลจ.กสิกรไทยได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ให้ดำเนินการแก้ไขโครงการการลดเงินทุนจดทะเบียนในกรณีที่กองทุนรวมมีสภาพคล่องส่วนเกิน
กองทุนจึงมีการลดทุนครั้งที่ 1 เพื่อเป็นการจ่ายคืนสภาพคล่องส่วนเกิน จากกรณีที่กองทุนมีรายการค่าใช้จ่ายในการออกและเสนอขายหน่วยลงทุนตัดจ่าย ซึ่งเป็นรายการทางบัญชีที่ไม่ได้มีกระแสเงินสดจ่ายออกไปจริงในงวดการดำเนินงาน ซึ่งจำนวนเงินทุนจดทะเบียนที่จะลดทุนครั้งนี้จำนวน 19,328,000 บาท คิดเป็นทุนจดทะเบียนต่อหน่วย 0.0604 บาท โดยการลดมูลค่าหน่วยลงทุนที่ตราไว้จาก 10 บาทต่อหน่วย เป็น 9.9396 บาทต่อหน่วย และกำหนดวันปิดสมุดทะเบียนหน่วยลงทุน เพื่อกำหนดสิทธิในการลดทุนในวันที่ 23 มี.ค. 2553 และจ่ายเงินลดทุนให้ผู้ถือหน่วยในวันที่ 30 มี.ค. 2553
นอกจากนี้ ให้จ่ายเงินปันผลครั้งที่ 5 จากผลการดำเนินงานระหว่างวันที่ 1 ม.ค. 255231 ธ.ค. 2552 ในอัตราหน่วยลงทุนละ 0.3584 บาท โดยบริษัทกำหนดจ่ายเงินปันผลให้แก่ผู้ถือหน่วยลงทุนในวันที่ 30 มี.ค. 2553 และปิดสมุดทะเบียนพักการโอนหน่วยลงทุน เพื่อกำหนดสิทธิในการรับเงินปันผลในวันที่ 23 มี.ค. 2553